钦定古今图书集成/明伦汇编/氏族典/第395卷 > 李守贤
## 钦定古今图书集成/明伦汇编/氏族典/第395卷 > 李守贤

按《元史李守贤传》：“守贤字才叔，大宁义州人也。祖小
字放军，尝从金将攻宋淮南。金大安初，守贤暨兄庭
植、弟守正、守忠、从兄伯通、伯温归款于太师国王木
华黎，入朝太祖于行在所，守贤授锦州临海军节度
观察使，迁河东南路兵马都总管。岁戊子，朝于和林，
知平阳府事，兼本路兵马都总管。太宗南伐，会师围”
汴，留守贤屯嵩、汝。金兵十馀万保少室山、太平寨，守
贤以三千人介其中，度其帅完颜延寿无守御之才，
正月望夕，潜遣轻捷者数十人，缘崖蚁附以登，杀其
守卒，遂大纵兵入，破之，诸寨望风俱下。守贤未尝妄
杀一人，关东、洛西遂定。甲午，卒。子彀嗣，授河东道行
军万户，兼总管。中统三年，改河东路总管，移京兆路，
加昭勇大将军。未几，转洺磁路。至元七年卒。子十一
人。伯温，见《忠义传》。